(क) एक कहावत कही जाती है कि व्यक्ति की औक़ात और व्यक्तित्व की पहचान उसके जूतों से होती है। ऐसा इसलिए कहा जाता है क्योंकि हर व्यक्ति अपने सर पर या शरीर के किसी भी हिस्से पर नज़र आने वाली चीज़ों का ख़ूब ध्यान रखता है परंतु वह जूते को इतनी अहमियत नहीं देता है। व्यक्ति के जूते उसके असली व्यक्तित्व की पहचान कराते हैं कि व्यक्ति असल में किस प्रकृति का स्वामी है। इस प्रकार जूते का अपना एक अलग महत्व है।इस व्यंग्य में इस बात का स्पष्टीकरण है कि अब लोग जूते की अहमियत से परिचित हो गए हैं।अब वे जूतों को और चीज़ों की तरह महत्व देते हैं। यही कारण है कि जूते की क़ीमत बढ़ती जा रही है।
(ख) हरिशंकर परसाई प्रेमचंद की फ़ोटो देख रहे हैं जिसमें उन्होंने फटे जूते पहन रखे हैं। प्रेमचंद का अंगूठा बाहर की तरफ़ निकला हुआ है लेकिन फिर भी उनके चेहरे पर संतुष्टि है।लोग फ़ोटो खिंचाते समय ख़ुद को बना संवार कर कैमरे के सामने प्रस्तुत करते हैं। वे जितना दिखावा हो सके उतना दिखावा कर डालते हैं लेकिन प्रेमचंद ने फ़ोटो खिंचवाते समय किसी दिखावे को कोई महत्व नहीं दिया।उनका जूता फटा हुआ था उन्होंने उसी जूते में फ़ोटो खिंचवाया। उन्होंने उस फटे हुए जूते को छिपाने की कोई कोशिश नहीं की।
(ग) यह वाक्य प्रेमचंद के व्यक्तित्व की व्याख्या करता है। प्रेमचंद ने फटा जूता पहना था जिससे उनके पैर का अंगूठा बाहर की तरफ़ झाँक रहा था।हरिशंकर परसाई प्रेमचंद की विशेषता बताते हुए कहते हैं कि वास्तव में उनके पैर का अंगूठा उन लोगों की तरफ़ इशारा करता है जिससे वे घृणा करते हैं। वे जिस व्यक्ति को पसंद नहीं करते हैं उसकी तरफ़ हाथ की उंगली से इशारा नहीं करते बल्कि पाँव की उंगली से इशारा करते हैं।